<classify> Baada ya msafara wa timu hiyo uliokuwa ukiongozwa na mjumbe wa Kamati ya Utendaji ya Shirikisho la Soka Tanzania TFF, Ahmed Mgoyi kufika uwanjani hapo saa sita usiku, ulipigwa na mshangao baada ya kukuta gari moja aina ya Coaster huku kukiwa na watu zaidi ya 20.Mbona wametupa gari hili hawa? Sisi kwetu tuliwapa mabasi matatu nyie kwa nini mmetupa basi moja, halitutoshi hili, kaleteni jingine, alisema Haroub akiwaambia baadhi ya maofisa wa Fufa waliofika kuipokea timu. Kama hawaleti gari lingine sisi hatuondoki hapa, tupo wengi hatutoshi humu, alisema.Hata hivyo baada ya majadiliano kati ya Mgoyi na maofisa hao wa Fufa lililetwa gari jingine na safari ya kwenda Kampala ikaanza, ambapo msafara huo ulifika saa saba usiku.Stars ipo mjini hapa kucheza na timu ya taifa ya Uganda mechi ya kuwania kufuzu michuano ya Afrika kwa wachezaji wa ndani CHAN itakayochezwa leo kwenye uwanja wa Nakivubo.Katika mechi hiyo, Stars inahitaji ushindi wa zaidi ya mabao matatu ili kusonga mbele baada ya kufungwa mabao 3-0 katika mechi ya kwanza iliyochezwa Zanzibar wiki mbili zilizopita.Wachezaji walio kwenye msafara wa timu hiyo ni Ally Mustafa, Mudathir Khamis, Juma Abdul, Shomari Kapombe, Haji Mngwali, Michael Aidani, Hassan Isihaka, Kelvin Yondani, Nadir Haroub, Frank Domayo, Mudathir Yahya, Salum Telela, Said Ndemla, Saimon Msuva, Deus Kaseke, Ramadhan Singano, Atupele Green, Rashid Mandawa, John Bocco na Ame Ally.  <topic>: michezo 